ലോക്നാഥ് ബെഹ്റയെ മ്യൂസിയത്തിലേക്ക് ക്ഷണിച്ചത് താനെന്ന് മോന്സന് മാവുങ്കല് കൊച്ചി: മുന് ഡിജിപി ലോക്നാഥ് ബെഹ്റയെ മ്യൂസിയത്തിലേക്ക് ക്ഷണിച്ചത് താനെന്ന് മോന്സന് മാവുങ്കല്. മ്യൂസിയത്തിലെ തെളിവെടുപ്പിനിടെയാണ് മോന്സന് ഇക്കാര്യം പറഞ്ഞത്. ബെഹ്റ മനോജ് എബ്രഹാമിനെയും കൂടെ കൂട്ടി. ഇരുവരെയും വഞ്ചിക്കാന് ഉദ്ദേശ്യമില്ലായിരുന്നു എന്നും മോന്സന് പറഞ്ഞു. ബെഹ്റയെ തനിക്ക് പരിചയപ്പെടുത്തിയത് അനിത പുല്ലയില് ആണ്. എസ് പി സുജിത് ദാസിന്്റെ കല്യാണ തലേന്നാണ് താന് ബെഹ്റയെ മ്യൂസിയത്തിലേക്ക് ക്ഷണിച്ചത്. ബെഹ്റയും മനോജും ഉള്ള ചിത്രം താന് സമൂഹമാധ്യമങ്ങളില് ഇട്ടിട്ടില്ല. ഡ്രൈവര് അജിയാണ് ഫോട്ടോ പോസ്റ്റ് ചെയ്തത്. ഇതേ കുറിച്ച് പൊലീസ് അന്വേഷിക്കണം. തന്്റെ എഫ് ബി അക്കൗണ്ടും പരിശോധിക്കാമെന്നും മോന്സന് പറഞ്ഞു. ശില്പ്പി സുരേഷിനൊപ്പമായിരുന്നു മ്യൂസിയത്തിലെ തെളിവെടുപ്പ്. താന് നിര്മിച്ച വിഷ്ണുവിന്്റെ വിശ്വരൂപം ഉള്പ്പെടെ സുരേഷ് കാട്ടിക്കൊടുത്തു. അഞ്ച് വര്ഷം കൊണ്ടാണ് വിശ്വരൂപം നിര്മിച്ചതെന്ന് സുരേഷ് പറഞ്ഞു. കുമ്ബിള് തടിയില് നിര്മിച്ചതാണിത്. നിര്മിച്ചപ്പോഴുള്ള ഫോട്ടോയും സുരേഷ് ഉദ്യോഗസ്ഥര്ക്ക് കാണിച്ച് കൊടുത്തു. പിന്നീട് പെയിന്റടിച്ച് മോന്സന് അത് മോടിപിടിപ്പിച്ചു. മോന്സന് തട്ടിച്ചില്ലായിരുന്നുവെങ്കില് താന് ഓണ്ലൈനിലൂടെ അത് വില്പന നടത്തിയേനെ എന്ന് സുരേഷ് പറഞ്ഞു. സുരേഷിന് പണം കൊടുക്കാനുണ്ടെന്ന് മോന്സന് സമ്മതിച്ചു. പൊട്ടിച്ചിരിയും ബഹളവുമായി ആയിരുന്നു മ്യൂസിയത്തിലെ തെളിവെടുപ്പ്. വിഗ്രഹങ്ങളെ കുറിച്ച മോന്സന്്റെ വിശദീകരണങ്ങള് തമാശമട്ടിലാണ് ഉദ്യോഗസ്ഥര് കേട്ടത്. ചില യഥാര്ത്ഥ പുരാവസ്തുക്കളും തന്റെ മ്യൂസിയത്തില് ഉണ്ടെന്ന് മോന്സന് അവകാശപ്പെട്ടു. പുരാവസ്തുക്കളുടെ മറവില് സാമ്ബത്തിക തട്ടിപ്പ് നടത്തിയ മോന്സന് മാവുങ്കലിന്റെ ചോദ്യം ചെയ്യല് ഇന്നും തുടരും. എച്ച്എസ്ബിസി ബാങ്കിന്റേതടക്കം വ്യാജ രേഖകളുണ്ടാക്കിയതിന് ആരൊക്കെ സഹായിച്ചെന്നാണ് പരിശോധിക്കുന്നത്. പുരാവസ്തുക്കള് ആര്ക്കും ഇതേവരെ വിറ്റിട്ടില്ലെന്നാണ് മോന്സന് പറയുന്നതെങ്കിലും അന്വേഷണസംഘം വിശ്വസിക്കുന്നില്ല. മോന്സന്റെ വീട്ടിലെ പുരാവസ്തുക്കളുടെ ശാസ്ത്രീയ പരിശോധന ആര്ക്കിയോളജി ഉദ്യോഗസ്ഥര് ഇന്നും തുടരും. ചേര്ത്തലയിലെ വീട്ടിലടക്കം കൊണ്ടുപോയി തെളിവെടുക്കാനും ആലോചിക്കുന്നുണ്ട്. Monson Mavungal said that he had invited Loknath Behra to the museum